Janaba
Wankan Janaba((الغسل الجنابة)),a Musulunci shi dai wankan Janaba ba kamar wankan da muke yi ba ne na yau da kullun ba, shi yana da kuma ka'idoji da yadda ake yin shi kamar yadda ya zo a littafan addinin Musulunci, kamar su Fiqhu da dai sauran su.

GA YADDA AKE YIN SHI A MUSULUNCI
Da farko dai mutum zai yi niyya, niyya kuwa tana
farawa ne tun daga sanda ka
dauki ruwanka mai Tsarki.
Sannan zaka sami ruwa mai
tsarki, idan abin da ruwan ya ke a ciki mai budadden baki ne sai a ajiye shi a bangaren hannun
dama, idan kuma mai rufaffen baki ne sai
a sashi a hannun hagu(kamar
buta).
Sai a fara da sunan Allah
wato BISMILLAH (amma a zuci, saboda ba a ambaton sunan Allah a yayin da ake cikin bandaki). Sannan a
wanke hannu kafin a fara komai sau uku (3)
Sannan yana da kyau a sake
yin niyya ace"Nayi niyyar yin wankan janaba, Farilla, domin na gusar da babbar dauda(نويت غسل الجنابة فرض رفع الحدث أكبر)." (ita ma niyyar a zuci. Idan ma ba a fada ba, ba laifi, don niyya tana farawa tun daga sanda aka dauki abin wankan, buta ko bokiti da sauransu).
Sannan sai ayi tsarki (da
wankewar gaba da kuma
kewayensa). Bayan wannan sai ayi alwala shudi dai-dai, idan an gama ana iya jinkirta wankin kafafu sai a karshen wanka.(amma
malamai sun ce an hana barin
sunnah a cikin yin wanka, barin sunnah makaruhi ne, an qishi, ana so musulmi ya yi wanka cikakke tare da farillan wanka
da kuma sunnonshi). Kun ga
kenan alwalar mu zamu yi ta
ne cikakkiya kamar zamu yi
Sallah. 
Sai mutum ya hada hannuwansa ya nutsar da su a cikin ruwun wanka, sai ya fito da su ya kakkabe sannan ya shafa kansa gami da murzawa har sau uku zayyi hakan idan ruwan a bokiti ne in kuma a buta ne sai zuba
Sannan a wanke kai sau
uku, za a shigar har da wuya a
wankin kai, da wankin
kunnuwa ciki da waje, mace
kuma zata zuba ruwa a cikin
gashinta ta bubbuga sai
ruwan ya shiga ciki sosai. Amma idan tana da larura to
anso ta shafa kanta sau ukun ko ina da ina.
Sannan a wanke tsagin jiki
na dama tun daga kafada har
zuwa kafa, sannan a wanke
tsagin jiki na hagu shima tun
daga kafada har kafa. a
cuccuda sosai da sosai.
Sannan sai a game jiki da ruwa duka.

TUNATARWA
Ana so ko ina ya shafi ruwa
kamar su matsematsin
cinyoyi,da kuma kwarin
cibiya duk a tabbatar an cudasu da kyau.Sannan a kula kada a shafi Al'aura don kada alwalar ta karye,(idan ana nufin yin amfani da ita).
Domin za'a iyayin Sallah da
wannan Alwalar da aka yi
wanka da ita, sallah ta
inganta.Amma idan bayan
wankan aka taba al'aura to sai an sake alwala. Domin shafar farji ko gaba na warware alwalar wanka.

KAMMALAWA
A yi kokari a kiyaye da barin lam'a wato shi ne wani dan karamin wuri
a jiki wanda zai zama ruwa
bai shafe shi ba, sai a kiyaye. Wankan Janaba ya kammala.

Allah shi ne mafi sani

Manazarta